รองนายกรัฐมนตรี ขอให้รอการประกาศพระราชกฤษฎีกาเลือกตั้ง ย้ำตามกฎหมายผู้ถูกเสนอชื่อเป็นนายกรัฐมนตรีตอบรับได้เพียงพรรคเดียว
รองนายกรัฐมนตรี ขอให้รอการประกาศพระราชกฤษฎีกาเลือกตั้ง ย้ำตามกฎหมายผู้ถูกเสนอชื่อเป็นนายกรัฐมนตรีตอบรับได้เพียงพรรคเดียวนายวิษณุ เครืองาม รองนายกรัฐมนตรี กล่าวว่า สำหรับการประกาศพระราชกฤษฎีกาเลือกตั้งลงในราชกิจจานุเษกษาวันนี้ เป็นขั้นตอนการดำเนินงานของสำนักเลขาธิการคณะรัฐมนตรี ซึ่งมีความเป็นไปได้ที่จะประกาศวันนี้ แต่เบื้องต้นยังไม่ทราบช่วงเวลาที่จะประกาศ ทั้งนี้ขั้นตอนต่อไป หลังประกาศพระราชกฤษฎีกาเลือกตั้ง ทาง กกต.จะกำหนดวันเลือกตั้ง วันรับสมัครเลือกตั้ง ทั้ง ส.ส.แบบแบ่งเขต และบัญชีรายชื่อ สถานที่รับสมัครและอื่นๆ ภายใน 5 วัน อย่างไรก็ตามส่วนตัวไม่ทราบกรอบเวลาต่างๆ จาก กกต. เพราะที่ผ่านมาไม่เคยสอบถาม เนื่องจากเป็นอำนาจหน้าที่ กกต. พร้อมย้ำว่า หลังประกาศพระราชกฤษฎีกาพรรคการเมือง หาเสียงได้ทันทีและเต็มที่สำหรับปัญหาที่บางพรรคการเมือง ยังไม่ได้ทำตามข้อกำหนดของ กกต.นั้น เห็นว่า เป็นเรื่องของพรรคการเมือง ซึ่งคงไม่ส่งผลกระทบกับการเลือกตั้ง พร้อมย้ำว่า ตามกฎหมายแล้ว พรรคการเมืองจะต้องเสนอชื่อ ผู้ที่จะเป็นนายกรัฐมนตรีในส่วนของพรรค ซึ่งต้องเสนอชื่อดังกล่าวภายในวันรับสมัครจนถึงวันสุดท้ายในการปิดรับสมัคร และพรรคกการเมืองจะเสนอชื่อซ้ำกันไม่ได้ เพราะบุคคลสามารถเซ็นยินยอมได้เพียงพรรคเดียวเท่านั้น